2. ปัจจัยความเสี่ยง

ธุรกิจสนามกอล์ฟจะมีการลงทุนสูงในช่วงแรก ซึ่งมักจะมีสัดส่วนหนี้สินต่อทุนสูง
และมีภาระจากดอกเบี้ยจ่ายเงินกู้ยืมมาก
สำหรับในส่วนของสนามกอล์ฟนวธานีได้ดำเนินธุรกิจสนามกอล์ฟมาเป็นเวลานานจึงมีความมั่นคงทางด้านการเงินจะเห็นได้จากการรักษาสัดส่วนของโครงสร้างเงินทุนที่สม่ำเสมอมาโดยตลอด
อีกทั้งเป็นบริษัทที่จดทะเบียนโดยมีกลุ่มผู้ถือหุ้นใหญ่เป็นคนไทยไม่มีบริษัทร่วมหรือบริษัทย่อย
ทำให้มีความคล่องตัวในการดำเนินกิจการและมีผลประกอบการโดยมีการจ่ายเงินปันผลให้แก่ผู้ถือหุ้นตั้งแต่ผลการดำเนินงานงวดปี
2531 เป็นต้นมา ปัจจัยความเสี่ยงอันอาจจะมีผลกระทบต่อบริษัทสามารถจำแนกเป็นปัจจัยหลัก ๆ คือ

2.1 ความเสี่ยงที่อาจก่อให้เกิดผลกระทบต่อรายได้กิจการ

รายได้ของธุรกิจสนามกอล์ฟโดยทั่วไปขึ้นอยู่กับความนิยม เวลาในการออกรอบ สถานที่ตั้ง
สภาพดินฟ้าอากาศ สภาพเศรษฐกิจและการเมือง เป็นปัจจัยที่มีผลกระทบต่อรายได้ของกิจการ

ในช่วงต้นปี 2555
สนามกอล์ฟนวธานียังคงได้รับผลกระทบอยู่บ้างถึงแม้ว่าสนามจะสามารถจัดการน้ำไม่ให้น้ำเข้าท่วมขังเมื่อช่วงปลายปี
2554 ได้ก็ตาม
เนื่องจากกลุ่มลูกค้าของสนามบางส่วนยังคงอยู่ระหว่างปรับตัวจากวิกฤตการณ์ดังกล่าว
จึงมีผลต่อจำนวนนักกอล์ฟในช่วงต้นปีอยู่บ้างแต่หลังจากเข้าช่วงไตรมาสที่สองธุรกิจต่าง ๆ
เริ่มปรับตัวได้แล้ว จำนวนนักกอล์ฟค่อย ๆ
เพิ่มขึ้นทั้งนักกอล์ฟในประเทศและจากต่างประเทศโดยมีแนวโน้มดีขึ้นเรื่อย ๆ จนถึงสิ้นปี 2555
และจากผลที่สนามกอล์ฟนวธานีสามารถจัด

การบริหารน้ำโดยสามารถผ่านช่วงวิกฤตมาได้ จึงเป็นส่วนสนับสนุนภาพพจน์ของสนามให้ดีขึ้น
ทำให้นักกอล์ฟมีความเชื่อมั่นในสนามกอล์ฟนวธานีเพิ่มขึ้น

เพื่อเป็นการลดความเสี่ยงในด้านอุทกภัย ซึ่งนอกจากบริษัทฯ ได้ทำคันดินถาวรช่วงตั้งแต่หลุม 5, 6,
7 และ 8 ตลอดแนวลำรางเพื่อกันไม่ให้น้ำไหลทะลักเข้ามาในสนามฯ
แล้วยังได้ปลูกต้นไม้ตามแนวดังกล่าวอีกด้วย ทั้งนี้
เพื่อเป็นการเสริมสร้างทัศนียภาพและเพิ่มจำนวนไม้ยืนต้นให้มากขึ้น อย่างไรก็ตาม สนามฯ
มิใช่เพียงแต่มีมาตรการในการป้องกันด้านอุทกภัยเท่านั้นแต่ยังได้วางแผนบริหารจัดการน้ำให้สามารถนำมาใช้ได้ตลอดปีอีกด้วยเช่นกัน

2.2 ความเสี่ยงที่อาจส่งผลกระทบต่อต้นทุนการดำเนินการ

ในการรักษาคุณภาพสนามให้สมบูรณ์ได้มาตรฐานสากล
ธุรกิจสนามกอล์ฟจึงได้มีการนำวัสดุปุ๋ยและเคมีภัณฑ์ที่นำเข้าจากต่างประเทศ
ซึ่งอาจได้รับผลกระทบจากอัตราแลกเปลี่ยนเงินตราต่างประเทศได้
อีกทั้งตัวแทนจำหน่ายในเมืองไทยมีจำนวนไม่กี่รายทำให้ผู้ขายจะเป็นผู้กำหนดราคาขายวัสดุปุ๋ยและเคมีภัณฑ์มากกว่าขึ้นอยู่กับกลไกตลาด
สำหรับในปี 2555 มีต้นทุนดำเนินการประกอบด้วย ต้นทุนการให้บริการสนามกอล์ฟ 34.98 ล้านบาท
ต้นทุนขายของภัตตาคาร 18.24 ล้านบาท ต้นทุนการให้บริการสปอร์ตคลับ 4.26
ล้านบาทจากการเปิดให้บริการเมื่อเดือนสิงหาคม 2555 และค่าใช้จ่ายในการขายและบริหาร
32.90 ล้านบาท รวมค่าใช้จ่ายเพิ่มขึ้นจากปีก่อน 8.50 ล้านบาท

2.3 ความเสี่ยงด้านการเงิน

เนื่องจากในปี 2539 บริษัทได้มีการเพิ่มทุนจำนวน 172.20 ล้านบาท
มีวัตถุประสงค์ส่วนหนึ่งเพื่อโครงการสปอร์ตคอมเพล็กซ์ โดยบริษัทได้ตั้งงบประมาณไว้จำนวน 110
ล้านบาท ทั้งนี้เพื่อเสริมธุรกิจด้านบริการและเป็นกลุ่มลูกค้าเดียวกัน ซึ่งจะทำให้บริษัทมีรายได้เพิ่มขึ้น
แต่เนื่องจากสภาวะเศรษฐกิจในช่วงปี 2540 เป็นต้นมายังรอการฟื้นตัว
บริษัทจึงได้ชะลอการลงทุนไว้และนำเงินไปลงทุนระยะสั้น

ในปี 2555 บริษัทได้นำเงินไปลงทุนในหุ้นกู้เพิ่มขึ้น โดยมีผลตอบแทนจากเงินการทุนเฉลี่ย

4.28% และมีการลงทุนในกองทุนเปิดโดยมีผลตอบแทนในรูปของเงินปันผล โดยเฉลี่ย 3.48%

2.4 ความเสี่ยงที่อาจมีผลกระทบต่อการบริหารและการจัดการ

ณ วันที่ 30 ธันวาคม 2555 กลุ่มนายสุขุม นวพันธ์ ผู้ถือหุ้นและผู้เกี่ยวข้องตามมาตรา 258

ถือหุ้นในบริษัทจำนวน 15,344,865หุ้น หรือเท่ากับร้อยละ 74.85
ของจำนวนหุ้นที่จำหน่ายได้แล้วทั้งหมดของกิจการ จึงทำให้กลุ่มนายสุขุม นวพันธ์
สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4
ของที่ประชุมผู้ถือหุ้นหรือการอนุมัติเข้าทำรายการ ซึ่งกลุ่มนายสุขุม นวพันธ์
และผู้เกี่ยวข้องเข้าไปมีส่วนได้เสียตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์
กลุ่มนายสุขุม นวพันธ์ และผู้เกี่ยวข้องจะไม่มีสิทธิในการออกเสียงลงคะแนน